recursal/SuperWikiNEXT-32B huggingface dataset:
Συντεταγμένες: 45°46′27.66″N 14°12′55.01″E﻿ / ﻿45.7743500°N 14.2152806°E﻿ / 45.7743500; 14.2152806

Η **Ποστόνια** (σλοβενικά:*Postojna*, γερμανικά: *Adelsberg*, ιταλικά: *Postumia*) είναι πόλη στην περιοχή της Εσωτερικής Καρνιόλα, 35 χιλιόμετρα από την Τεργέστη, στη νοτιοδυτική Σλοβενία. Είναι πρωτεύουσα του ομώνυμου Δήμου. Επιπλέον, στην περιοχή βρίσκεται το ομώνυμο σπήλαιο που αποτελεί παγκόσμιο πόλο έλξης.

Ιστορία
-------

Η περιοχή είναι γνωστό ότι κατοικήθηκε από την παλαιολιθική εποχή λόγω της ανακάλυψης ενός οικισμού σπηλαίων κοντά στην πόλη που ονομάζεται Betalov spodmol. Γραπτές πηγές αναφέρουν για πρώτη φορά τον οικισμό από τον 13ο αιώνα. Αναγνωρίστηκε ως πόλη το 1909.

Κατά τον ύστερο Μεσαίωνα, ήταν μέρος του Δουκάτο της Καρνιόλας και ως εκ τούτου της Μοναρχίας των Αψβούργων. Ήταν υπό ιταλική κυριαρχία μεταξύ 1918 και 1943 (τυπικά έως το 1947) και ήταν μέρος της επαρχίας της Τεργέστης ως Ποστούμια.

Στη Ποστόνια βρίσκεται ένας ομαδικός τάφος που σχετίζεται με τον Δεύτερο Παγκόσμιο Πόλεμο. Ο ομαδικός τάφος βρίσκεται νοτιοανατολικά της κωμόπολης, μεταξύ του Mali Trebevnik και του Veliki Trebevnik. Πρόκειται για μια απότομη καταβόθρα που περιέχει τα λείψανα αγνώστων θυμάτων.

Παραπομπές
----------

1. ↑  «Prebivalstvo - izbrani kazalniki, naselja, Slovenija, letno». Statistical Office of the Republic of Slovenia. Ανακτήθηκε στις 28  Απριλίου 2021.
2. ↑  *Leksikon občin kraljestev in dežel zastopanih v državnem zboru, vol. 6: Kranjsko*. Vienna: C. Kr. Dvorna in Državna Tiskarna. 1906. σελ. 136.
3. ↑  Postojna municipal site (in Σλοβενική)
4. ↑  Ferenc, Mitja (Δεκεμβρίου 2009). «Grobišče Brezno v borovcih». *Geopedia* (στα Σλοβενικά). Ljubljana: Služba za vojna grobišča, Ministrstvo za delo, družino in socialne zadeve. Ανακτήθηκε στις 28 Απριλίου 2020.
5. ↑  Komisija za reševanje vprašanj prikritih grobišč. 2008. *Poročilo Komisije vlade Republike Slovenije za reševanje vprašanj prikritih grobišč: 2005–2008*. Ljubljana, Družina, p. 1903.
6. ↑  Ferenc, Mitja, & Ksenija Kovačec-Naglič. 2005. *Prikrito in očem zakrito: prikrita grobišča 60 let po koncu druge svetovne vojne*. Ljubljana: Muzej novejše zgodovine, p. 122.

Εξωτερικοί σύνδεσμοι
--------------------

* Πολυμέσα σχετικά με το θέμα  Postojna στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 148987060
* LCCN: n85101656
* GND: 4068410-6
* SUDOC: 110639782
* BNF: cb166471286 (data)
* NKC: ge582923

 |

 |
Η **Τραχίδα** (αρχαία ελληνικά: Τραχίς), και **Τραχίδα η Φωκική** (Τραχίς ἡ Φωκική) για να διακρίνεται από την Τραχίδα των Μαλιειών, ήταν μια μικρή πόλη της αρχαίας Φωκίδας. Βρίσκεται κοντά στα σύνορα του νομού Φωκίδας με το νομό Βοιωτίας, στο δρόμο για τη Λιβαδειά.

Παραπομπές
----------

1. ↑  Στράβων. «Γεωγραφικά». *Γεωγραφικά*. **ix. p.423**.  Οι αριθμοί των σελίδων αναφέρονται σε εκείνους της έκδοσης του Ισαάκ Καζομπόν.
2. ↑  Παυσανίας. «*Ελλάδος περιήγησις*». Ελλάδος περιήγησις. **10.3.2**. .
 Το συγκεκριμένο λήμμα περιλαμβάνει περιεχόμενο από πηγή, η οποία αποτελεί, πλέον, κοινό κτήμα:   
(Αγγλικά) Smith, William, επιμ. (1854–1857). «Trachis». *Dictionary of Greek and Roman Geography*. Λονδίνο: John Murray.
Ο **Φελίπε Αουγκούστο Σαντάνα** (πορτογαλικά: *Felipe Augusto Santana*, Ρίο Κλάρο, Βραζιλία, 17 Μαρτίου 1986-) είναι Βραζιλιάνος επαγγελματίας ποδοσφαιριστής που αγωνίζεται ως κεντρικός αμυντικός.

Καριέρα
-------

### Φιγκεϊρένσε

Ο Σαντάνα ξεκίνησε την ποδοσφαιρική του καριέρα σε ηλικία 10 ετών, όταν και εντάχθηκε στην Φιγκεϊρένσε. Σε ηλικία 20 ετών υπέγραψε το πρώτο του επαγγελματικό συμβόλαιο. Το ντεμπούτο του, όμως, με την ομάδα της Φιγκεϊρένσε, στις 3 Μαΐου 2007 δεν ήταν επιτυχημένο, καθώς η ομάδα του έχασε 6-3 από την Ατλέτικο Παραναένσε.

### Μπορούσια Ντόρτμουντ

Στις 16 Μαΐου 2008, ο Σαντάνα υπέγραψε συμβόλαιο ύψους 2 εκατομμυρίων ευρώ και ισχύος 5 έτη, με την Μπορούσια. Η αρχική του συμμετοχή ήταν μικρή. Και υπήρξε φημολογία ότι θα αποχωρήσει νωρίτερα από την ομάδα, ωστόσο υπήρξε επέκταση του του συμβολαίου έως το 2014. Παρόλα αυτά, το ντεμπούτο του με τη φανέλα της Μπορούσια το έκανε στις 21 Σεπτεμβρίου 2011, εναντίον της Χόφενχαϊμ 1899 πετυχαίνοντας μάλιστα και το πρώτο του γκολ.

Αύξηση συμμετοχής, γνώρισε μετά από τους τραυματισμούς 2 συμπαικτών του τού Ματς Χούμελς και του Νέβεν Σούμποτιτς, ενώ εκείνη τη σεζόν, όπου η ομάδα του είχε πάει έως και τον τελικό του Τσάμπιονς Λιγκ, του πιστώθηκε σημαντικός ρόλος, μετά από αυτά τα γεγονότα. Σε αυτήν την πορεία της Μπορούσια, ο Σαντάνα, κατάφερε και πέτυχε ένα πολύ σημαντικό γκολ κόντρα στης Μάλαγα, στις 9 Απριλίου 2013, στα τελευταία λεπτά του αγώνα. Απόρροια του γκολ αυτού ήταν η νίκη και η πρόκριση της ομάδας του στην ημιτελική φάση του Τσάμπιονς Λιγκ.

Μολαταύτα, ελέω γενικότερου μικρού χρόνου συμμετοχής, ο παίχτης θέλησε να φύγει από την Μπορούσια Ντόρτμουντ.

### Σάλκε 04

Στις 28 του Μάη 2013 υπέγραψε συμβόλαιο με τη Σάλκε, το οποίο ισχύει έως στις 30 Ιουνίου 2016.

Στις 30 Ιανουαρίου 2015, δόθηκε δανεικός στον Ολυμπιακό, έως το καλοκαίρι του ίδιου έτους.

Παραπομπές
----------

1. 1 2 3 4  Μάνος Ανδρουλάκης (29 Ιανουαρίου 2015). «Το προφίλ του Φελίπε Σαντάνα». Contra.gr. Ανακτήθηκε στις 2 Φεβρουαρίου 2015.
2. ↑  «Dortmund swoop for Brazilian». Sky Sports. 2008-05-16.. Ανακτήθηκε στις 2013-08-12.
3. ↑  «FC Schalke 04 sign Felipe Santana». FC Schalke 04. 28 Μαΐου 2013. Αρχειοθετήθηκε από το πρωτότυπο στις 24 Σεπτεμβρίου 2015. Ανακτήθηκε στις 4 Αυγούστου 2013.
4. ↑  «FC Schalke 04 2014/15». sklady.hostmix.pl. 2 Φεβρουαρίου 2015. Αρχειοθετήθηκε από το πρωτότυπο στις 2 Φεβρουαρίου 2015. Ανακτήθηκε στις 2 Φεβρουαρίου 2015.
5. ↑  «Felipe Santana joins Olympiacos on loan». schalke04.de. 2 Φεβρουαρίου 2015. Αρχειοθετήθηκε από το πρωτότυπο στις 2 Φεβρουαρίου 2015. Ανακτήθηκε στις 2 Φεβρουαρίου 2015.

Εξωτερικοί σύνδεσμοι
--------------------

* zerozero.pt (προτογαλικά)
* Guardian Stats Centre
Parkinsonia Aculeata
Η **Παρκινσόνια η αγκαθωτή (Parkinsonia** **aculeata)** είναι καλλωπιστικό, φυλλοβόλο, αγκαθωτό δέντρο. Έλκει την καταγωγή της από τις περιοχές της Βόρειας και της Κεντρικής Αμερικής. Ανήκει στην οικογένεια των CΑΕSΑLPΙΝLACΕΑΕ.

Ετυμολογία
----------

**Parkinsonia** > αφιερωμένο στον Άγγλο βοτανολόγο John Parkinson (1567-1650)

**aculeatus, a, um** > acúleus αγκάθι, κεντρί = ακιδωτή.

Ιδιότητες
---------

Ανθίζει από μέσα Απριλίου μέχρι και αρχές Αυγούστου, σε υψόμετρο από 0-300 m. Αναπτύσσεται σε ηλιόλουστες θέσεις, σε ξηρά ακόμη και φτωχά εδάφη. Απαιτεί προστασία από τους δυνατούς παγετούς. Φυτεύεται σε δενδροστοιχίες και μεμονωμένα. Αναγεννιέται μετά από πυρκαγιά, ενώ είναι κατάλληλο και για παραθαλάσσιες φυτεύσεις. Δίνει νέκταρ και γύρη πορτοκαλί χρώματος. Πολλαπλασιάζεται με σπόρους.

Τοξικότητα και εδωδιμότητα
--------------------------

Τα φύλλα αναφέρονται ότι περιέχουν υδροκυάνιο και είναι τοξικά.

Ο σπόρος, πολτοποιημένος είναι εδώδιμος, έχει γλυκιά γεύση, και περιέχει μέχρι και 60% σάκχαρα.

Θεραπευτικές χρήσεις
--------------------

Τα άνθη και τα φύλλα εφαρμόζονται ως κατάπλασμα για να θεραπεύσουν τους ρευματισμούς, τον πυρετό και την επιληψία.

Ενδιαίτημα
----------

Θέσεις με ανθρωπογενή επιβάρυνση, άκρες δρόμων, πετρώδεις πλαγιές.

Εξάπλωση και επεκτατικότητα
---------------------------

Εισήχθη στην Αυστραλία ως διακοσμητικό δένδρο το 1900, όπου και εξελίχθηκε σε σημαντικό ζιζάνιο. Στην Ελλάδα την συναντάμε στις εξής περιοχές: Νησιά του Ανατολικού Αιγαίου, Ιόνια νησιά, Πελοπόννησο, Στερεά Ελλάδα, Νησιά του Δυτικού Αιγαίου.

Παραπομπές
----------

1. ↑  xmbeekeeping.blogspot.com (1 Σεπτεμβρίου 2017). «Παρκινσόνια, ( Parkinsonia aculeate )».
2. ↑  floraattica.blogspot.com (7 Οκτωβρίου 2013). «Parkinsonia aculeata».
3. ↑  agriamanitaria.gr (8 Μαρτίου 2020). «Parkinsonia aculeata Παρκινσόνια».
4. ↑  greekflora.gr. «Parkinsonia aculeata».
5. ↑  portal.cybertaxonomy.org. «Parkinsonia aculeata L».
Ο **Τζιοβάνι Σομμαρίπα** (πέθανε το 1468) ήταν μέλος από την Οικογένεια Σομμαρίπα και Άρχοντας της Άνδρου (1466 - 1468). Ο Τζιοβάνι ήταν μεγαλύτερος γιος και διάδοχος του Άρχοντα της Άνδρου Ντομένικο Σομμαρίπα και της συζύγου του Ανδριάνας Κρίσπου κόρης του 12ου Δούκα του Αρχιπελάγους Ιωάννη Β΄ Κρίσπου και της Βενετής πατρικίας Φραντσέσκας Μοροζίνι. Ύστερα από δυο χρόνια διοίκησης του νησιού από τον Τζιοβάνι η Άνδρος δέχτηκε Οθωμανική επιδρομή, ο ίδιος έπεσε σε μάχη (1468). Τον διαδέχθηκε ο δεύτερος αδελφός του Κρουσίνο Β΄ Σομμαρίπα.

Παραπομπές
----------

1. ↑  Miller 1908, p. 611.
2. ↑  Setton 1978, p. 292.

Πηγές
-----

* Miller, William (1908). The Latins in the Levant, a History of Frankish Greece (1204–1566). New York: E.P. Dutton and Company.
* Setton, Kenneth M. (1978). The Papacy and the Levant (1204–1571), Volume II: The Fifteenth Century.

|  |
| --- |
| Τζιοβάνι Σομμαρίπα **Οικογένεια Σομμαρίπα** **Θάνατος:** 1468 |
| Βασιλικοί τίτλοι |
| ΠροκάτοχοςΝτομένικο Σομμαρίπα | **Άρχοντας της Άνδρου**1466 - 1468 | ΔιάδοχοςΚρουσίνο Β΄ Σομμαρίπα |
Συντεταγμένες: 18°29′24″N 77°39′40″W﻿ / ﻿18.490°N 77.661°W﻿ / 18.490; -77.661

Η **Φάλμουθ** (αγγλικά: Falmouth) είναι κωμόπολη της Τζαμάικα. Είναι η πρωτεύουσα της Ενορίας της Τρελόνι. Έχει πληθυσμό 7.400 κατοίκων (2001).

Γεωγραφία
---------

Η Φάλμουθ βρίσκεται νοτιοδυτικά της Τζαμάικα και βόρεια της Τρελόνι. Βρίσκεται βορειοανατολικά της Φλόρενς Χωλ, ανατολικά της Σωλτ Μαρς, δυτικά της Κόρραλ Σπρινγκ και δυτικά του κόλπου του Γουάιτ Μπέυ. Βρίσκεται περίπου 30 χιλιόμετρα βορειοανατολικά της Μοντέγκο Μπέυ.

Δημογραφία
----------

Η Φάλμουθ έχει σύμφωνα με την απογραφή του 2001 7.400 κατοίκους.

Ιστορία
-------

Η Φάλμουθ βρέθηκε από τον Τόμας Ράιντ το 1769.

Δείτε επίσης
------------

* Κατάλογος πόλεων της Τζαμάικα

Παραπομπές
----------

1. 1 2  *GEOnet Names Server*. 11  Ιουνίου 2018. -3751772.

Εξωτερικοί σύνδεσμοι
--------------------

* Πολυμέσα σχετικά με το θέμα  Falmouth, Jamaica στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 150461660
* LCCN: no2006011868

 |

 |
Ο **Πόλεμος των Χωρικών** (*Deutscher Bauernkrieg*, κυριολεκτική μετάφραση "Γερμανικός πόλεμος των αγροτών" ή *Revolution des gemeinen Mannes*, "Επανάσταση των απλών ανθρώπων") ήταν μια θρησκευτική-κοινωνική εξέγερση των αγροτών, των μικροαστών και των εργατών ορυχείων της Γερμανίας ενάντια στους μεγάλους γαιοκτήμονες και την Καθολική εκκλησία, στο πρώτο μισό του 16ου αιώνα.

Η εξέγερση ξεκίνησε το καλοκαίρι του 1524 στη κοινότητα του Στύλινγκεν και στις άλλες περιοχές της Άνω Σουαβίας με αιτήματα που έθιγαν θεολογικά, αλλά και κοινωνικά ζητήματα. Στους μήνες που ακολούθησαν, πριν ακόμα υπάρξουν ένοπλες συγκρούσεις, οι ταραχές εξαπλώθηκαν και σε άλλες γερμανοφωνες περιοχές της Κεντρικής Ευρώπης, κυρίως στη Θουριγγία και τη Σαξονία. Ένας από τους ηγέτες της εξέγερσης ήταν ο θεολόγος Τόμας Μύντσερ (1489-1525), ο οποίος αρχικά υπήρξε μαθητής του Μαρτίνου Λούθηρου, όμως αργότερα αναδείχθηκε σε αντίπαλό του. Αυτό συνέβη καθώς ο Λούθηρος δεν υποστήριξε τους φτωχούς αγρότες, αλλά πήρε το μέρος των φεουδαρχών και των ιπποτών.

Τον Μάιο του 1525 οι μισθοφόροι στρατιώτες των φεουδαρχών και οι άπειροι σε πολεμικές συγκρούσεις χωρικοί, 8.000 περίπου από κάθε μεριά, συγκρούστηκαν έξω από τη πόλη Φρανκενχάουζεν. Οι χωρικοί ηττήθηκαν και ο πρωτεργάτης της εξέγερσης Μίντσερ πέθανε λίγο αργότερα στα χέρια των στρατιωτών. Οι φεουδάρχες συνέχισαν το κύμα της ένοπλης καταστολής σε όλη την κεντρική και νοτιοδυτική Γερμανία, που οδήγησε στον σφαγιασμό περίπου 80.000 χωρικών. Αργότερα, γύρω στο 1533 η εξέγερση αναζωπυρώθηκε με το κίνημα των Αναβαπτιστών και την κατάληψη της πόλης του Μύνστερ.

Υποσημειώσεις
-------------

1. ↑  λήμμα Τόμας Μύντσερ της Πάπυρος-Λαρούς-Μπριτάννικα, τόμος 44, έκδοση Πάπυρος, 2005
2. ↑   ο λόγιος και οι χωρικοί-Τόμας Μύντσερ περίπου 1490-1525 εφημερίδα ΤΟ ΒΗΜΑ, 18/01/2004

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh85099070
* GND: 4069173-1
* SUDOC: 027518248
* BNF: cb11954146f (data)
* HDS: 016525
* NDL: 00561619
* NKC: ph311286

 |

 |
Ο **Τζιραφατιτάνας** (*Giraffatitan*) ήταν σαυρόποδος δεινόσαυρος της οικογένειας των βραχιοσαυρίδων που έζησε κατά την Ύστερη Ιουράσια περίοδο στην Ανατολική Αφρική. Είχε στενή συγγένεια με τον Βραχιόσαυρο και μάλιστα μέχρι το 2009 τα δύο γένη ταυτίζονταν. Το όνομά του προέρχεται από το Αγγλικό "giraffe", που σημαίνει καμηλοπάρδαλη, και το ελληνικό "τιτάνας".

Περιγραφή
---------

Ο Τζιραφατιτάνας, όπως και τα άλλα μέλη των βραχιοσαυρίδων, είχε ορισμένα χαρακτηριστικά ξεχωριστά μεταξύ των σαυρόποδων. Τα περισσότερα σαυρόποδα, όπως ο Διπλόδοκος, ο Απατόσαυρος και άλλοι είχαν μπροστινά άκρα μικρότερα από πίσω, και δεν είχαν την ικανότητα να κρατούν όρθιο το λαιμό τους. Αντίθετα, ο Τζιραφατιτάνας είχε μακρύτερα μπροστινά άκρα από πίσω, ενώ μπορούσε να κρατά το λαιμό του σε αρκετά μεγάλη γωνία σε σχέση με το σώμα του, προσαρμογές που τον βοηθούσαν να φτάνει τα ψηλότερα κλαδιά των δέντρων. Το ύψος του υπολογίζεται στα 9-10 μέτρα, σχεδόν διπλάσιο από αυτό της σημερινής καμηλοπάρδαλης.

Παραπομπές σημειώσεις
---------------------

1. ↑  Janensch, W (1914). «Übersicht über der Wirbeltierfauna der Tendaguru-Schichten nebst einer kurzen Charakterisierung der neu aufgeführten Arten von Sauropoden». *Archiv für Biontologie* **3** (1): 81–110.

Βιβλιογραφία
------------

* Maier, Gerhard. 2003. *African dinosaurs unearthed: the Tendaguru expeditions*. Life of the Past Series (ed. J. Farlow). Indiana University Press, Bloomington, Indiana

Δείτε επίσης
------------

* Πολυμέσα σχετικά με το θέμα  Giraffatitan στο Wikimedia Commons
* Πολυμέσα σχετικά με το θέμα  Tendaguru Formation στο Wikimedia Commons
Το **Πανεπιστήμιο Ανατολικής Αγγλίας** (University of East Anglia) είναι δημόσιο ερευνητικό πανεπιστήμιο στο Νόριτς της Αγγλίας. Το 1963 υποδέχεται τους πρώτους του φοιτητές και ακολουθούν πρωτοποριακές κτηριακές κατασκευές, όπως το Κέντρο Πλαστικών Τεχνών *Sainsbury* (Sainsbury Centre for Visual Arts) που σχεδίασε το 1970 ο Σερ Νόρμαν Φόστερ. Εδρεύει σε πανεπιστημιούπολη 320 στρεμμάτων (130 εκτάρια) δυτικά του κέντρου της πόλης, το πανεπιστήμιο διαθέτει τέσσερις σχολές και 26 σχολές σπουδών.

Παραπομπές
----------

1. ↑  «About - About - UEA». *www.uea.ac.uk*. Ανακτήθηκε στις 24 Νοεμβρίου 2020.
2. ↑  «University of East Anglia guide» (στα αγγλικά). *The Telegraph*. 2016-07-11. ISSN 0307-1235.. Ανακτήθηκε στις 2020-11-23.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 158217424
* LCCN: n80097575
* ISNI: 0000 0001 1092 7967
* GND: 1018819-8
* SUDOC: 035377518
* BNF: cb125340586 (data)
* NKC: ko2003184515

 |

 |
Το **Φεστιβάλ Atlas** είναι ένα ετήσιο φεστιβάλ μουσικής και τέχνης που πραγματοποιείται στο Expocenter στο Κίεβο της Ουκρανίας.

Το φεστιβάλ ιδρύθηκε ως *Σαββατοκύριακο Atlas* από τον Ντμίτρο Σιντορένκο και διοργανώνεται από την εταιρεία διοργάνωσης εκδηλώσεων PMK και την αίθουσα συναυλιών Atlas.  Το 2022, το φεστιβάλ μετονομάστηκε και πήρε το όνομα που έχει μέχρι σήμερα.

Η εκδήλωση περιλαμβάνει πολλά είδη μουσικής, όπως ροκ, ίντι, χιπ χοπ και ηλεκτρονική χορευτική μουσική.

Ιστορία
-------

### 2015

Το πρώτο Σαββατοκύριακο Atlas πραγματοποιήθηκε στο Art-factory Platforma. Συνολικά 30 καλλιτέχνες πήραν μέρος στο φεστιβάλ και η ίδια η εκδήλωση συγκέντρωσε περισσότερα από 20.000 άτομα. 

Συμμετέχοντες: BoomBox, The Hardkiss, ONUKA, Τζαμάλα, Bahroma, O.Torvald, SunSay, The Maneken και άλλοι.

### 2016

Το 2016 ήταν η πρώτη φορά που το Σαββατοκύριακο Atlas πραγματοποιήθηκε στο Expocenter της Ουκρανίας. Η εκδήλωση συγκέντρωσε 130 καλλιτέχνες σε 6 σκηνές. 

Συμμετέχοντες: The Subways, Kwabs, Apocalyptica, Mashina Vremeni, GusGus, Splean, Τζαμάλα, BoomBox, 5'nizza, Monatik, ONUKA, Noize MC, Druha Rika, SunSay και άλλοι.

### 2017

Οι ημερομηνίες του φεστιβάλ του 2017 ήταν 28 Ιουνίου - 2 Ιουλίου.

Βασικοί συντελεστές: The Prodigy, Kasabian, Τζον Νιούμαν, Three Days Grace, Röyksopp, Monatik, Verka Serduchka, Rudimental, Yellow Claw.

Άλλοι καλλιτέχνες: Nothing but Thieves, The Hardkiss, BoomBox, Noize MC, O.Torvald, Royal Canoe, Therr Maitz, Dakh Daughters, ONUKA, Vivienne Mort, DETACH, Bondage Fairies, Stoned Jesus και άλλοι.

Στην εκδήλωση εμφανίστηκαν περισσότεροι από 250 συνολικά καλλιτέχνες σε 8 σκηνές κατά τη διάρκεια 5 ημερών. Περισσότερα από 350.000 άτομα επισκέφτηκαν το φεστιβάλ το 2017.

### 2018

Οι ημερομηνίες του φεστιβάλ του 2018 ήταν 3 Ιουλίου - 8 Ιουλίου.

Βασικοί συντελεστές: The Chemical Brothers, Placebo , Martin Garrix, Λάουρα Περγκολίτσι, Nothing But Thieves, Lost Frequencies, Tom Odell.

Το Σαββατοκύριακο Atlas 2018 το παρακολούθησαν συνολικά πάνω από 527.000 άτομα.

### 2019

Οι ημερομηνίες του φεστιβάλ του 2019 ήταν 9 Ιουλίου - 14 Ιουλίου.

Βασικοί συντελεστές: Liam Gallagher, The Black Eyed Peas, ASAP Rocky.

Το Σαββατοκύριακο Atlas 2019 το παρακολούθησαν πάνω από 538.000 άτομα.

Παραπομπές
----------

1. 1 2  «Дмитрий Сидоренко: «Музыка в Украине развивается не на уровне стадионов»». 4 Ιουλίου 2016. Αρχειοθετήθηκε από το πρωτότυπο στις 7 Ιουλίου 2016. Ανακτήθηκε στις 13 Ιουλίου 2017.
2. ↑  «Atlas Weekend: состоялись самые музыкальные выходные лета». 14 Ιουλίου 2015.

Εξωτερικοί σύνδεσμοι
--------------------

* Επίσημος ιστότοπος του Φεστιβάλ Atlas
* Κανάλι του Φεστιβάλ Atlas στο YouTube
Το **Πανεπιστήμιο Μίντλσεξ** είναι ένα δημόσιο ερευνητικό πανεπιστήμιο στο Λονδίνο, Αγγλία. Το όνομα του πανεπιστημίου προέρχεται από την τοποθεσία του, στο Μίντλσεξ. Η ιστορία του πανεπιστημίου ξεκινά το 1878 όταν το ιδρυτικό ινστιτούτο του, το St Katharine's College, ιδρύθηκε στο Τότεναμ, σαν ένα κολλέγιο εκπαίδευσης θηλέων δασκάλων. Μετά από πολλές συγχωνεύσεις, το πανεπιστήμιο πήρε τη σημερινή μορφή του το 1992.

Παραπομπές
----------

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Πανεπιστήμιο Μίντλσεξ** |

* Επίσημη ιστοσελίδα
Αυτό το λήμμα αφορά το αρχαίο λιμάνι.  Για το λιμάνι της Αρχαίας Ολυμπίας, δείτε: Φειά.  

Η **Φειά** *(Φειαί)* ήταν πολίχνη, λιμάνι της αρχαίας Ηλείας στην χώρα των Πισατών. Ήταν κτισμένη σε φυσικό κόλπο πάνω σε μικρό νησί (δεν υπάρχει σήμερα) δίπλα στην ξηρά και καταστράφηκε τον 6ο αιώνα μ.Χ.. Βρισκόταν κοντά στο σημερινό Κατάκολο, δίπλα στο ποταμό *Ιάρδανο* και ήταν σημαντικό λιμάνι της Ηλείας. Κατά τον Πελοποννησιακό πόλεμο οι Αθηναίοι κατέλαβαν την πολίχνη και χρησιμοποίησαν το λιμάνι της σαν βάση για τις πολεμικές επιχειρήσεις τους στην Ηλεία. Η Φειά καταστράφηκε τον 6ο αιώνα μ.Χ. από σεισμό και καταβυθίστηκε. Στην θέση της ακρόπολης χτίστηκε από τους Φράγκους κάστρο το οποίο διασώζεται ακόμα και σήμερα, το γνωστό *Ποντικόκαστρο* ή *Μπελβεντέρε*.

Οι πρώτες ανασκαφικές έρευνες έγιναν το 1911. Το 1973 το Ινστιτούτο ενάλιων αρχαιολογικών ερευνών έκανε έρευνες στη θαλάσσια περιοχή του κόλπου Άγιος Ανδρέας κοντά στο Κατάκολο, όπου και βρισκόταν η πόλη. Ανελκύστηκαν πολλά αρχιτεκτονικά μέλη και κίονες. Η θέση της αρχαίας πολίχνης-λιμένα έχει εντοπιστεί σε βάθος 5 μέτρων στον βυθό της θάλασσας.

Αναφορές
--------

1. 1 2  εφημερίδα *ΣΚΡΙΠ*, φύλλο 31/3/1911, σελ. 2, από την ψηφιακή εθνική βιβλιοθήκη
2. ↑  Homerus Epic. *Ilias*, Book 7, line 135
[...] Φειᾶς πὰρ τείχεσσιν Ἰαρδάνου ἀμφὶ ῥέεθρα. [...]
3. ↑  Strabo Geogr. *Geographica*, Book 8, chapter 3, section 12, line 3
[...] "Φειᾶς πὰρ τείχεσσιν, Ἰαρδάνου ἀμφὶ ῥέεθρα·" ἔστι
γὰρ καὶ ποτάμιον πλησίον. [...]
4. ↑  [12] μετὰ δὲ τὸν Χελωνάταν ὁ τῶν Πισατῶν ἐστιν αἰγιαλὸς πολύς, εἶτ' ἄκρα Φειά: ἦν δὲ καὶ πολίχνη Φειᾶς πὰρ τείχεσσιν, Ἰαρδάνου ἀμφὶ ῥέεθρα:28 ἔστι γὰρ καὶ ποτάμιον πλησίον. ἔνιοι δ' ἀρχὴν τῆς Πισάτιδος τὴν Φειάν φασι: πρόκειται δὲ καὶ ταύτης νησίον καὶ λιμήν, ἔνθεν εἰς Ὀλυμπίαν τὸ ἐγγυτάτω ἐκ θαλάττης εἰσὶ στάδιοι ἑκατὸν εἴκοσιν.[...] Στράβωνος *Γεωγραφία*
5. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 9 Φεβρουαρίου 2006. Ανακτήθηκε στις 9 Φεβρουαρίου 2006.
6. ↑  [...] ὁλκάδα ὁρμοῦσαν ἐν Φειᾷ τῇ Ἠλείων εὑρών[...] Θουκυδίδου *Ιστορίαι*
7. ↑

Δείτε επίσης
------------

* Ποντικόκαστρο
* Ηλείοι

Εξωτερικοί σύνδεσμοι
--------------------

* Υπουργείο Πολιτισμού: Αρχαία Φειά - Ποντικόκαστρο Αρχειοθετήθηκε 2021-06-28 στο Wayback Machine..
Ο **Παπαλάζαρος Νεοφύτου** (23 Οκτωβρίου 1928 - 5 Ιουλίου 2020) ήταν Κύπριος ιερέας και αριστερός, γνωστός γιατί έχασε 2 γιους, τον πρώτο το 1973 από την ΕΟΚΑ Β, και τον δεύτερο το 1974 κατά την Τουρκική εισβολή. 

Γεννήθηκε στα Χολέτρια της Πάφου στις 23 Οκτωβρίου 1928. Υπηρέτησε στον Αγγλικό Στρατό μέχρι το 1949, όπου ήρθε σε επαφή και ασπάστηκε τις ιδέες της Αριστεράς. Το 1952 παντρεύτηκε την σύζυγο του με την οποία απέκτησε συνολικά 9 παιδιά. Το 1965 χειροτονήθηκε ιερέας από τον τότε μητροπολίτη Πάφου Γεννάδιο παρόλο που ήταν γνωστός αριστερός, κάτι ασυνήθιστο για την τότε εποχή.

Η δράση του υπέρ του ΑΚΕΛ έβαλε τον Παπαλάζαρο και την οικογένεια του στο στόχαστρο της τρομοκρατικής οργάνωσης ΕΟΚΑ Β. Μασκοφόροι της οργάνωσης εκτέλεσαν τον γιο του, Κυριάκο, την 1η Ιουλίου 1973. Η δίκη του βασικού ύποπτου, μέλους της ΕΟΚΑ Β, αναβλήθηκε και ακυρώθηκε όταν ο φάκελος του εξαφανίστηκε, σύμφωνα με συνέντευξη του Παπαλάζαρου στον Φιλελεύθερο.

Ένα χρόνο αργότερα, τον Ιούλιο του 1974, έχασε άλλο ένα γιο του, τον Σωτήρη, ο οποίος τραυματίστηκε αρχικά στην αντιστασιακή δράση κατά των πραξικοπηματιών τον Ιούλιο του 1974, ενώ αργότερα σκοτώθηκε στις μάχες κατά του Τούρκικου Στρατού.

Παραπομπές
----------

1. ↑  Euronews (6 Ιουλίου 2020). «Κύπρος: Πέθανε ο Παπαλάζαρος Νεοφύτου εμβλητική μορφή της Αριστεράς και της αντίστασης». *euronews*. Ανακτήθηκε στις 10 Ιουλίου 2020.
2. 1 2  Νιαζί Κιζιλγιουρέκ (7 Ιουλίου 2020). «Ο τραγικός Ιούλιος του Παπαλάζαρου». *Dialogos*. Ανακτήθηκε στις 10 Ιουλίου 2020.
3. ↑  «Παπαλάζαρος Νεοφύτου: Ο δολοφόνος του γιου μου είναι γνωστός αλλά δεν καταδικάστηκε ποτέ». *Φιλελευθερος*. Ανακτήθηκε στις 10 Ιουλίου 2020.
Ο **φοίνικας** και το **ελαιόδεντρο** της Δήλου ήταν δύο ιερά δέντρα, το ένα δίπλα στο άλλο, που την εποχή της αρχαίας Ελλάδας βρίσκονταν στη Δήλο.

Τοποθεσία
---------

Τα δύο δέντρα βρίσκονταν κοντά στο ρυάκι που το λέγαν *Ίνωψ*, και, μαζί με την δάφνη που φύτρωνε δίπλα στα δυο δέντρα, έριχναν την σκιά τους στον αρχαιότερο βωμό, τον οποίο είχε χτίσει ο ίδιος ο Απόλλωνας μαζί με την Άρτεμη από τα κέρατα των ζώων που είχαν σκοτώσει στο κυνήγι.

Μύθοι γύρω από τα δύο δέντρα
----------------------------

Σύμφωνα με τον μύθο, κάτω από τα δύο δέντρα αυτά γέννησε η Λητώ τον Απόλλωνα και την Άρτεμη. Σύμφωνα με έναν άλλο μύθο, τα δύο δέντρα ήταν δύο δάφνες, τις οποίες η Λητώ αγκάλιασε για να γεννήσει τον Απόλλωνα και την Άρτεμη.

Παραπομπές
----------

1. ↑  Probus Virg. Georg. 3,1: *quia ibi peperit Apollinem et Dianam in ipsa palmae et olea arbore*
2. ↑  Serv. V. Aen. 3, 91

Πηγές
-----

Karl Bötticher, επιμ. (1856). *Der Baumkultus der Hellenen* (στα Γερμανικά). Βερολίνο: Weidmann. Ανακτήθηκε στις 14 Οκτωβρίου 2009.
Η **Παπαστράτος Α.Β.Ε.Σ.** είναι καπνοβιομηχανία με έδρα τον Ασπρόπυργο. Αποτελεί το μεγαλύτερο παραγωγό και διανομέα τσιγάρων στην Ελλάδα.

Ιστορία
-------

Το 1906 ιδρύθηκε η εταιρεία «Αυγερινού-Παπαστράτου Ο.Ε.». Η πρώτη καπνοβιομηχανία της οικογένειας, «Αφοί Παπαστράτου Ο.Ε.», ιδρύθηκε το 1909. Η «Παπαστράτος Ανώνυμος Βιομηχανική Εταιρεία Σιγαρέττων» ιδρύθηκε το 1930 από τον Ευάγγελο Παπαστράτο, με το πρώτο της εργοστάσιο στον Πειραιά. Το 1933, ένα δεύτερο εργοστάσιο άνοιξε στο Βερολίνο, αλλά αναγκάστηκε να κλείσει το 1936 υπό την πίεση του ναζιστικού καθεστώτος. Το 1937, η εταιρεία άνοιξε το τρίτο της εργοστάσιο στο Κάιρο, το οποίο έκλεισε το 1955. Στο απόγειό της, η εταιρεία ήταν ένας από τους μεγαλύτερους βιομηχανικούς παραγωγούς στην Ελλάδα. Ολόκληρες κοινότητες (όπως το Αγρίνιο) άκμασαν από τις φυτείες καπνού που προμήθευαν στα εργοστάσια Παπαστράτος.

Η εταιρεία ξεκίνησε μια συνεργασία με τη Philip Morris το 1975 και αγοράστηκε από αυτήν το 2003. Το 2009, ένα νέο εργοστάσιο εγκαινιάστηκε στην περιοχή του Ασπροπύργου, μια επένδυση άνω των 100 εκατομμυρίων ευρώ, με δυνατότητα παραγωγής 20 δισεκατομμυρίων τσιγάρων ετησίως. Η εταιρεία κατέχει επίσης μια εγκατάσταση αποθήκης καπνού στο Αγρίνιο.

Από το 2018 η Παπαστράτος έχει σταματήσει την παραγωγή συμβατικών τσιγάρων και έκτοτε παράγει μόνο θερμαινόμενες ράβδους καπνού (Heets), συμβατές με την συσκευή θέρμανσης καπνού IQOS.

Παραπομπές
----------

1. ↑  Στοιχεία επιχείρησης echamber.pcci.gr
2. ↑  «Greece - GR». *www.pmi.com*. Ανακτήθηκε στις 15 Μαρτίου 2019.
3. ↑  Αδελφοί Παπαστράτου «Οι εκσυγχρονιστές της ελληνικής καπνοβιομηχανίας» Αρχειοθετήθηκε 2016-10-13 στο Wayback Machine. reporter.gr
4. ↑  Harontakis, D (9 Feb 2007). «Evangelos Papastratos». *Epoxi*. Αρχειοθετήθηκε από το πρωτότυπο στις 2006-07-20.. Ανακτήθηκε στις 26 December 2007.
5. ↑  Shechter, Relli (2006). *Smoking, Culture and Economy in The Middle East*. I.B.Tauris. σελ. 111. ISBN 1-84511-137-0.
6. ↑  Hamilton, Ian (1986). *Industrialization in Developing and Peripheral Regions*. Routledge. σελ. 259. ISBN 0-7099-3827-6.
7. ↑  «Philp Morris Acquires Control of Papastratos for EUR 368 Million.». *Business Wire*. 15 October 2003. Αρχειοθετήθηκε από το πρωτότυπο στις 2016-03-04.. Ανακτήθηκε στις 26 December 2007.
8. ↑  Voria.gr. «Τέλος εποχής: Η Παπαστράτος κάνει το... τελευταίο της τσιγάρο». *Τέλος εποχής: Η Παπαστράτος κάνει το... τελευταίο της τσιγάρο*. Ανακτήθηκε στις 16 Φεβρουαρίου 2022.

Εξωτερικοί σύνδεσμοι
--------------------

* Επίσημος ιστότοπος


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Papastratos  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |

|  |  |
| --- | --- |
| 

|  |
| --- |
| * Πύλη:Οικονομία
* Πύλη:Ελλάδα
 |

 |
Το **Χάμενκιρο** (φινλανδικά: Hämeenkyrö, σουηδικά: Tavastkyro) είναι δήμος της Φινλανδίας.

Αποτελεί μέρος της περιοχής της Πιρκανμάα. Ο δήμος έχει πληθυσμό 10.632 κατοίκων (31 Αυγούστου 2017) και καλύπτει έκταση 505.10 τ.χλμ. από τα οποία 41.34 τ.χλμ. είναι νερό. Η πληθυσμιακή πυκνότητα είναι 22.93 κάτοικοι ανά χιλιόμετρο

Ο δήμος είναι μονόγλωσσος στα φινλανδικά.

Ο Φρανς Έμιλ Σίλανπαα, ο οποίος έχει βραβευτεί με Νόμπελ Λογοτεχνίας, γεννήθηκε στο Χάμενκιρο. Το οικόσημο του Χάμενκιρο σχεδιάστηκε από τον Γκούσταφ φον Νούμερς.

Παραπομπές
----------

1. ↑  «Kaupunkien ja kuntien lukumäärät ja väestötiedot». Association of Finnish Municipalities. Ανακτήθηκε στις 15  Φεβρουαρίου 2019.
2. ↑  Mitä-Missä-Milloin 1980, s. 158. Otava 1979, Helsinki.

Εξωτερικοί σύνδεσμοι
--------------------

* Πολυμέσα σχετικά με το θέμα  Hämeenkyrö στο Wikimedia Commons
* Municipality of Hämeenkyrö – Official website
* Arteles International Artist in Residency Program

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 134885503
* LCCN: n82021961

 |

 |
Το **φεδδάνιο** (αραβικά: فدّان‎, *φαντάν*) είναι μονάδα μέτρησης επιφάνειας. Βρίσκεται σε χρήση στην Αίγυπτο, τη Συρία, το Σουδάν και το Ομάν. Στα κλασσικά αραβικά η λέξη φεδδάνιο σημαίνει "ζυγός μουλαριών", υπονοώντας ότι πρόκειται για μια έκταση γης η οποία χρειάζεται ένα συγκεκριμένο χρονικό διάστημα για να οργωθεί. Στην Αίγυπτο το φεδδάνιο είναι η μόνη μη-μετρική μονάδα μέτρησης που έχει επιβιώσει μέχρι σήμερα. Κάθε φεδδάνιο υποδιαιρείται σε 24 καράτια (αραβικά: قيراط‎, *κιράτ*) με κάθε καράτι να αντιστοιχεί σε 175 τετραγωνικά μέτρα. Συνεπώς προκύπτει ότι κάθε φεδδάνιο αντιστοιχεί σε 4200,83 τ.μ. (ή 4,2 στρέμματα), όπως υπολόγισε πρώτος και ο Αιγύπτιος επιστήμονας Αμπντουλάχ Φικρί Πασάς (1834-1889).  Το συριακό φεδδάνιο είναι αρκετά μικρότερο και αντιστοιχεί σε μια έκταση από 2295 μέχρι 3443 τ.μ.

Παραπομπές
----------

1. ↑  Lyons, H.G. (1907). *The cadastral survey of Egypt 1892-1907*. Рипол Классик. σελ. 41. ISBN 9781176444607. Ανακτήθηκε στις 20 Νοεμβρίου 2016.
2. ↑  «What is a feddan?». *www.sizes.com* (στα Αγγλικά). Ανακτήθηκε στις 27 Σεπτεμβρίου 2018.
Μη επεξεργασμένο πάνελ φελλού
Ο **φελλός** είναι υλικό που λαμβάνεται από το εξωτερικό τμήμα του φλοιού της Δρυός της φελλοφόρου (*Quercus suber*). Το πάχος του φελλού στο συγκεκριμένο δεντρο μπορεί να φτάσει τα 70 εκατοστά. Καλλιεργείται εκτενώς στην Πορτογαλία. Χαρακτηρίζεται από μικρό βάρος, ελαστικότητα, στεγανότητα, χημική αδράνεια και αντοχή. Οι ιδιότητες αυτές αποδίδονται στο κύριο συστατικό του φελλού, της σουβερίνης. Η σουβερίνη, γνωστή και ως φελλίνη, είναι ένα φυσικό πολυμερές που αποτελείται από εστέρες της γλυκερόλης με καρβοξυλικά οξέα, δικαρβοξυλικά οξέα, υδροξυοξέα, και κιναμμωμικά οξέα. Είναι αδιάλυτη σε όλους τους οργανικούς διαλύτες και στο νερό, γι'αυτό και προτιμάται για την παρασκευή πωμάτων για φιάλες οινοπνευματωδών ποτών. 

Η χρήση του φελλού στην εμφιάλωση είναι η πιο γνωστή, αλλά και η κύρια χρήση του υλικού. Χρησιμοποιείται ακόμη ως ακουστική και θερμική μόνωση σε διαμερίσματα, σε κάθε επιφάνεια (οροφή, πάτωμα, τοίχους) και για την κατασκευή πινάκων ανακοινώσεων. Από φελλό αποτελείται και το μπαλάκι που χρησιμοποιείται στο μπάντμιντον.

Πηγές
-----

Pereira, H. (2007). *Cork: Biology, Production and Uses.* Amsterdam. Elsevier.

Παραπομπές
----------

1. ↑  «Quercus suber (cork oak)». Αρχειοθετήθηκε από το πρωτότυπο στις 27 Ιανουαρίου 2017.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh85032608
* GND: 4233260-6
* BNF: cb11958245b (data)
* NDL: 00566648

 |

 |
Χρώμα δέρματος ανά περιοχή του κόσμου.
Το **χρώμα δέρματος** είναι φυσικό χαρακτηριστικό που χαρακτηρίζει την εμφάνιση του επιδερμίδας. Υπάρχει μια ταξινόμηση των ανθρώπινων πληθυσμών με βάση το χρώμα της επιδερμίδας.

Το χρώμα δέρματος μπορεί επίσης να χρησιμοποιείται από τα ζώα για να προστατευτούν από εχθρούς ή να προσελκύσουν ερωτικούς συντρόφους.

Χρώμα δέρματος στους ανθρώπους
------------------------------

Το χρώμα δέρματος των ανθρώπων διαφέρει σημαντικά από πληθυσμό σε πληθυσμό, από ανοικτό άσπρο-κοκκινωπό μέχρι σκούρο καφέ-μαύρο. Στους ιθαγενείς πληθυσμούς των βόρειων χωρών τείνει το δέρμα να είναι ανοικτότερο, ενώ στων νοτίων χωρών σκοτεινότερο.

Κλίμακα φον Λούσαν για το ανθρώπινο χρώμα δέρματος

Παραπομπές
----------
Η **Παπιανίλλα**, λατιν.: *Papianilla*, (άκμασε στο β' ήμισυ του 5ου αι.) ήταν η κόρη του Επάρχιου Άβιτου, ο οποίος προερχόταν από την Γαλλο-Ρωμαϊκή συγκλητική αριστοκρατία για να γίνει Αυτοκράτορας της Δυτικής Ρωμαϊκής Αυτοκρατορίας από το 455 έως το 456.

Βιογραφία
---------

Η Παπιανίλλα είχε δύο αδέλφια, τον Aγρίκολα και τον Eκδίκιο, και πιθανώς μερικές αδελφές. Ήταν συγγενής με μία άλλη Παπιανίλλα (σύζυγος του πραιτωριανού επάρχου Toνάντιου Φερεόλου).

Πριν από την άνοδο του πατέρα της στον θρόνο (455), παντρεύτηκε τον Σιδόνιο Απολλινάρι, έναν άλλον αριστοκράτη, με τον οποίο απέκτησε τρία ή τέσσερα παιδιά: τον Απολλινάρι, τη Σεβεριάνα, τη Ρόσκια και την Αλκίμα (η τελευταία αναφέρεται μόνο στον Γρηγόριο του Τουρ και όχι στις επιστολές του Σιδώνιου. όντας πιθανώς ένα άλλο όνομα για τη Σεβεριάνα ή τη Ρόσκια).

Η Παπιανίλλα έφερε ως προίκα στον σύζυγό της το κτήμα *Avitacum*  στο Ωβέρν. Ο σύζυγός της έδωσε αργυρά σκεύη από το σπίτι τους στους φτωχούς, αλλά εκείνη τον επέκρινε και έτσι αυτός τα αγόρασε πίσω.

Σημειώσεις
----------

1. ↑  Located at 45°39′42″N 2°58′45″E﻿ / ﻿45.661604°N 2.979076°E﻿ / 45.661604; 2.979076﻿ (Avitacum)
2. ↑  Gregory of Tours, *History of the Franks*, II, 22

Πηγές
-----

* "Papianilla 2", Prosopography of the Later Roman Empire, Volume 2, p. 830.
Ο **φοίνικας Ντουμ** (*Hyphaene thebaica*, *Yφαίνη η θηβαϊκή*) είναι φοινικοειδές φυτό που φυτρώνει σε όλο το Σαχέλ, κατά μήκος του ποταμού Νείλου και σε περιοδικούς και μη ποταμούς στην Ανατολική Αφρική. Το βορειότατο όριο εξάπλωσης του, είναι η πόλη Χεβρώνα στο Ισραήλ.

Φυτρώνει συνήθως σε περιοχές όπου το κλίμα είναι ημιερημικό έως ερημικό αλλά σχεδόν πάντα δίπλα σε ποτάμια, μικρές λίμνες και εποχιακές νερολακούβες.

Είναι παράξενος φοίνικας, διότι δεν αναπτύσσεται όπως οι περισσότεροι φοίνικες παγκοσμίως, αλλά διακλαδωτά με κύριο κορμό που συνήθως ψηλότερα αναπτύσσονται από 3 έως και με 6 βραχίονες με υπο-βραχίονες (σε μεγαλύτερη ηλικία) μαζί όπως πολλά δέντρα. Στην κορυφή του κάθε βραχίονα ή υπο-βραχίονα (αναλόγως την ηλικία του δέντρου) βγαίνουν κοντά, φοινικοειδή κεντρικά φύλλα με τα φυλλάρια τους σε διάταξη βεντάλιας και τα δέντρα αυτά κάνουν κιτρινωπούς έως πορτοκαλί καρπούς σε μέγεθος καρυδιού.
Ο **Φίλιππος** (έζησε τον 4ο αι. π.Χ.) από τη Δυναστεία των Αντιπατριδών ήταν ευγενής από τη Μακεδονία, που ως στρατιωτικός υπηρέτησε τον αδελφό του Κάσσανδρο βασιλιά της Μακεδονίας.

Βιογραφία
---------

Ήταν γιος τού στρατηγού Αντίπατρου αντιβασιλιά της Μακεδονικής Αυτοκρατορίας. Αδέλφια του ήταν ο Κάσσανδρος της Μακεδονίας, ο Ιόλλας, ο Πλείσταρχος, η Φίλα, η Ευρυδίκη και η Νίκαια.

Ο Κάσσανδρος, αδελφός τού Φιλίππου, σε νόμισμα. Στη μία όψη το κεφάλι τού Ηρακλή. Στην άλλη ιππέας· επιγραφή ΒΑΣΙΛΕΩΣ ΚΑΣΣΑΝΔΡΟΥ. 306-297 π.Χ..
Το 313 π.Χ. ο αδελφός του βασιλιάς τον έστειλε με στρατό να εισβάλει στην Αιτωλία. Όταν έφθασε στην Ακαρνανία, έμαθε ότι ο Αιακίδης της Ηπείρου ανέκτησε τον θρόνο του· έτσι ο Φίλιππος έστρεψε τα όπλα εναντίον εκείνου και σε μάχη εκ παρατάξεως, τον νίκησε. Τότε ο Αιακίδης, με το υπόλοιπο τού στρατού που τού έμεινε, ενώθηκε με τους Αιτωλούς και έκανε δεύτερη μάχη, στην οποία ο Φίλιππος ήταν πάλι νικηφόρος. Για τον λόγο αυτό οι Αιτωλοί εγκατέλειψαν την ύπαιθρο και κατέφυγαν στα ορεινά τους φρούρια.

Σύμφωνα με τον ιστορικό Ιουστίνο, ο Αλέξανδρος Γ΄ ο Μέγας είχε δηλητηριαστεί το 323 π.Χ. από τον οινοχόο του Ιόλλα και στη συνωμοσία συμμετείχαν ο Κάσσανδρος και ο Φίλιππος.

Οικογένεια
----------

Γιος του ήταν ο:

* Αντίπατρος ο Ετησίας άκμασε το 279 π.Χ. βασιλιάς της Μακεδονίας για 45 ημέρες, όσο έπνεαν οι ετησίες άνεμοι.
Το πλωτό νοσοκομείο *Comfort* του Αμερικανικού Ναυτικού
Το **Πλωτό Νοσοκομείο** (Π/Ν) είναι συνήθως επίτακτο επιβατηγό πλοίο που καλύπτει ανάγκες Υγειονομικού προκεχωρημένων στρατιωτικών μονάδων. Ιδιαίτερα για το ελληνικό πολεμικό ναυτικό πάντοτε ήταν επίτακτα πλοία. Βεβαίως μεγάλοι πολεμικοί στόλοι διατηρούν τον τύπο αυτό (ΗΠΑ, Αγγλία κά) και κατασκευάζουν εξαρχής πλοία, πλωτά νοσοκομεία, ή μετασκευάζουν υπάρχοντα. Τα πλοία αυτά φέρουν χρώμα λευκό με ευδιάκριτους, μεγάλους ερυθρούς σταυρούς τόσο στα πλευρά όσο και στο κατάστρωμα ώστε να είναι άμεσα αντιληπτά από ξηρά, θάλασσα και αέρα και δεν φέρουν πολεμικό εξοπλισμό. Τα πλοία αυτά καλύπτονται (διέπονται) και υποστηρίζονται από Διεθνείς συμβάσεις πολέμου, όπως η Συνθήκη της Γενεύης χαρακτηριζόμενα ως "απυρόβλητα", καθιστάμενα σεβαστά και από τους εμπολέμους. Η επίθεση εναντίον ενός πλωτού νοσοκομείου θεωρείται έγκλημα πολέμου.  
 
Το τελευταίο Πλωτό Νοσοκομείο, επίτακτο πλοίο, που εντάχθηκε για πολύ λίγες μέρες στον ελληνικό στόλο ήταν το Ε/Γ ΑΔΩΝΙΣ της γραμμής Πειραιά - Χίος - Πειραιά, που μετασκευάστηκε και εξοπλίστηκε εντός 7 ωρών και 45 λεπτών στο λιμάνι του Πειραιά από κινητά συνεργεία του Τζάνειου Νοσοκομείου, του Θεραπευτηρίου Ευαγγελισμός και του Ερυθρού Σταυρού κατά την εισβολή των Τούρκων στη Κύπρο τον Αύγουστο του 1974.

Τραγωδίες σε Π/Ν
----------------

* Βρεταννικός (1916)
* Βίλχελμ Γκούστλοφ (πλοίο) (1945)

Τα κατά καιρούς πλωτά νοσοκομεία του Ελληνικού Πολεμικού Ναυτικού ήταν:

* Άνδρος Ι (Πλωτό Νοσοκομείο) / Επίτακτο
* Αττική (Επίτακτο) / Επιβατηγό / Πλωτό Νοσοκομείο
* Έσπερος Ι (Πλωτό Νοσοκομείο) / Επίτακτο

Εξωτερικοί σύνδεσμοι
--------------------

* Πολυμέσα σχετικά με το θέμα  Hospital ships στο Wikimedia Commons

  


|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Τύποι πολεμικών πλοίων |
| --- |
|  |
| Αρχαία εποχή | 
* Μονόξυλο
* Τριακόντορος
* Πεντηκόντορος
* Εκατόντορος
* Διήρης
* Τριήρης
* Τριηραρχία
* Πολυήρεις
* Λιβύρνις
 |
|  |
| Μεσαιωνική εποχή | 
* Γαλέα
* Δρόμων
* Κάτεργο
* Πάμφυλος
* Σακτούρα
* Χελάνδιον
* Γαλέρα
* Γαλεάσσα
 |
|  |
| Νεώτερη εποχή | 
* Βελλού
* Βομβάρδα
* Βρίκιον
* Βρικογολέτο
* Φρεγάδιο
* Φρεγάτα
* Πλοίο γραμμής
* Δίκροτο
* Τζόγκα
* Τσαμπέκο
 |
|  |
| Εποχή του ατμού | 
* Ατμοβάρις
* Ατμοδρόμων
* Ατμοκορβέττα
* Ατμοφρεγάτα
* Ατμομυοδρόμων
* Ατμοτελωνίς
* Θωρακοβάρις
* Θωρακοδρόμων
 |
|  |
| Σύγχρονη εποχή | 
* Αεροναυαγοσωστικό
* Αεροπλανοφόρο
* Ακταιωρός
* Αντιτορπιλικό
* Αποβατικό
* Αρματαγωγό
* Θαλαμηγός
* Θωρηκτό
* Κανονιοφόρος
* Καταδιωκτικό
* Καταδρομικό
* Κορβέττα
* Ναρκαλιευτικό
* Ναρκοθέτις
* Οπλιταγωγό
* Παράκτιο βοηθητικό
* Πλωτό νοσοκομείο
* Τορπιλάκατος
* Τορπιλοβόλο
* Υποβρύχιο
* Ναυκλαστροφόρο
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh85062263
* BNF: cb12213003r (data)
* NDL: 00577213
* NKC: ph369428
* KulturNav: id

 |

 |
Τα **τριβόμενα σύμφωνα** είναι φθόγγοι των ανθρώπινων γλωσσών που παράγονται με το στένεμα της φωνητικής οδού με την προσέγγιση των αρθρωτών που με τη σειρά της παράγει την χαρακτηριστική **τριβή**. Στα τριβόμενα ανήκει μια ειδική υποκατηγορία, τα συριστικά που παράγονται με τη δημιουργία ενός στενού καναλιού στη γλώσσα που οδηγεί τον αέρα στην άνω οδοντοστοιχία. 

Στην ελληνική γλώσσα τα τριβόμενα είναι τα εξής: χειλοδοντικά [f], [v], οδοντικά [θ], [ð], φατνιακά [s], [z], ουρανικά [ç], [ʝ] και υπερωικά [x], [ɣ], με όλα να αποτελούν φωνήματα πέραν των δύο ουρανικών.

Παραπομπές
----------

1. ↑  Μποτίνης, Α. (2011): *Φωνητική της ελληνικής*. ISEL.
Ο **Φίλιππος Α΄ ο πρεσβύτερος** (*Philipp I.*, 1476 - 4 Σεπτεμβρίου 1551) από τον Οίκο των Γουέλφων ήταν πρίγκιπας του Γκρουμπενχάγκεν (1485-1551), που ήταν μέρος του δουκάτου του Μπράουνσβαϊγκ.

Βιογραφία
---------

Ήταν γιος του Αλβέρτου Β΄, που κατείχε τα κάστρα Οστερόντε και Χέρτσμπεργκ και της Ελισάβετ, κόρης του Βόλραντ Α΄, κόμη του Βάλντεκ. Το 1485 απεβίωσε ο πατέρας του και τον διαδέχθηκε 9ετής με την επιτροπεία της μητέρας του και του εξαδέλφου του Ερρίκου Δ΄, πρίγκιπα του Γκρουμπενχάγκεν.

Από το επόμενο έτος άρχισε να θεσπίζει πράξεις (deeds). Το 1494 ενηλικιώθηκε και ανέλαβε τη διακυβέρνηση των κάστρων. Το 1510 πυρκαγιά έκαψε ολοκληρωτικά το κάστρο Χέρτσμπεργκ. Το 1526 απεβίωσε ο Ερρίκος Δ΄ άτεκνος και ο Φίλιππος Α΄ τον κληρονόμησε· έτσι επανενώθηκε όλο το Γκρουμπενχάγκεν, μετά από 47 έτη κατάτμησης. 

Ήταν από τους πρώτους που ακολούθησε τη Μεταρρύθμιση. Παρέστη στη Συνέλευση (Diet) στη Βορμς (1521) και ενώθηκε με την Ένωση (League) του Τόργκαου (1526). Το 1531 αυτός και άλλοι προτεστάντες πρίγκιπες έκαναν την Ένωση του Σμάλκαλντ. Μεταρρύθμισε τις μονές και το 1538 θέσπισε την Εκκλησιαστική οργάνωση του πριγκιπάτου, καταργώντας τις παπικές διδασκαλίες. Το 1546 μαζί με τους τρεις γιούς του συμμετείχε στον πόλεμο της Σμαλκαλδικής Ένωσης στη Β. Γερμανία και στην ήττα της στο Ίνγκολστατ. Ο Κάρολος Ε΄, βασιλιάς της Γερμανίας που είχε εξοργιστεί, τον απήλλαξε από τον τίτλο του, αλλά το 1548 τον επανεγκατέστησε με τον τίτλο του.

Απεβίωσε το 1551 και τον διαδέχθηκαν οι γιοί του, πρώτα ο Ερνέστος Γ΄, που απεβίωσε το 1567, έπειτα ο Βόλφγκανγκ, που απεβίωσε το 1595 και τέλος ο Φίλιππος Β΄. Απεβίωσε το 1596, ο τελευταίος του κλάδου των Γουέλφων-Γκρουμπενχάγκεν.

Οικογένεια
----------

Νυμφεύτηκε το 1509 την πρώτη γυναίκα του, που μάλλον απεβίωσε στη γέννα ενός αγοριού, που έζησε τρία έτη.

Έπειτα νυμφεύτηκε την Αικατερίνη του Μάνσφελντ-Φόρντερορτ και είχε τέκνα:

* Ερνέστος Γ΄ 1518-1567, πρίγκιπας του Γκρουμπενχάγκεν.
* Αλβέρτος 1521-1546, απεβίωσε 25 ετών στη μάχη.
* Αικατερίνη 1524-1581, παντρεύτηκε πρώτα τον Ιωάννη Ερνέστο των Βέττιν, δούκα της Σαξονίας-Κόμπουργκ και έπειτα τον Φίλιππο Β΄, κόμη του Σβάρτσμπουργκ-Λόιτενμπεργκ.
* Ιωάννης 1526-1557, απεβίωσε 31 ετών στη μάχη του του Σαιν-Κεντέν στη βόρεια Γαλλία.
* Βόλφγκανγκ 1531-1595, πρίγκιπας του Γκρουμπενχάγκεν.
* Φίλιππος Β΄ 1531-1595, πρίγκιπας του Γκρουμπενχάγκεν.

Πηγές
-----

* Paul Zimmermann: Das Haus Braunschweig-Grubenhagen, Wolfenbüttel, 1911
* Paul Zimmermann (1887), "Philipp I. Herzog zu Braunschweig und Lüneburg", Allgemeine Deutsche Biographie (ADB) (in German), 25, Leipzig: Duncker & Humblot, pp. 762–764

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 100575975
* GND: 139290907

 |

 |
Συντεταγμένες: 51°21′8″N 7°33′27″E﻿ / ﻿51.35222°N 7.55750°E﻿ / 51.35222; 7.55750

Μνημείο
Ο **πύργος Ράφφενμπουργκ** ή Ράφφενμπεργκ (γερμ. **Raffenburg**, ή Raffenberg) ήταν μεσαιωνικό κάστρο στην πόλη Χάγκεν στο κρατίδιο της Βόρειας Ρηνανίας-Βεστφαλίας στη Γερμανία. Ανήκε στο κρατίδιο Κουρκέλν της Αγίας Ρωμαϊκής Αυτοκρατορίας. Βρίσκεται δυτικά του Χοενλίμπουργκ επάνω στο όρος Ράφφενμπεργκ μεταξύ Στέννενστάσε και Πίπενμπρινγκ. Κτίστηκε μάλλον στο πρώτο ήμισυ του 13ου αιώνα. Ίσως μετά την 
δολοφονία του καθολικού αρχιεπισκόπου Έγκελμπερτ φον Μπέργκ το 1225. Ίσως όμως και να κτίστηκε επειδή ακριβώς απέναντι κτίστηκε την ίδια εποχή το κάστρο Χοενλίμπουργκ. Ο πύργος πολιορκήθηκε στις 7 Μαΐου 1288 από το Δούκα Έμπερχαρντ Β΄φον ντερ Μαρκ, και μετά από αρκετές αποτυχημένες απόπειρες κατάληψης παραδόθηκε λόγω έλλειψης νερού. Από τότε και μέχρι το 14ο αιώνα έγινε φέουδο που ενοικιαζόταν. Αρκετά αρχαιολογικά ευρήματα, νομίσματα και κεραμικά, αποδεικνύουν ότι το κάστρο διευρύνθηκε και κατοικήθηκε μετά την καταστροφή του το 13ο αιώνα.

Γύρω από το πύργο υπήρχε χοντρό τείχος πάχους 120 εκατοστών, το οποίο ήταν ενισχυμένο με τάφρο. Είχε δύο μπρούτζια, δύο ανάκτορα με υπόγεια, μια στέρνα για την αποθήκευση νερού, και καταυλισμούς για τους στρατιώτες. Η κεντρική πύλη ήταν στην ανατολή. Στο κέντρο της αυλής του κάστρου υψώνονταν ένας πύργος με εσωτερική διάμετρο τρισίμιση μέτρων, με τοίχους πάχους 260 εκατοστών. Η όλη εγκατάσταση είχε σχήμα ωοειδές με εσωτερικές διαστάσεις 60 επί 80 μέτρα, ενώ γύρω γύρω βρίσκονταν και άλλα τείχη, οχυρά και οικισμοί. Το 1987 έγιναν μερικές εργασίας συντήρησης των ερειπίων.

Παραπομπές
----------

1. ↑  Torsten Capelle: *Wallburgen in Westfalen-Lippe.* Herausgegeben von der Altertumskommission für Westfalen, Münster 2010 ISSN 09396-4745 Parameter error in {{issn}}: Invalid ISSN. S. 12 Nr. I (*Frühe Burgen in Westfalen Sonderband 1*).

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Πύργος Ράφφενμπουργκ** |

* Καταχώρηση του κάστρου στην βάση επιστημονικών δεδομένων του ευρωπαϊκού ινστιτούτου (EBIDAT)
* Παρουσίαση του κάστρου στο ruhr-guide.de

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 253714126
* GND: 1024986187

 |

 |
Η **Τριανταφυλλιά Μανωλιουδάκη** (γεννήθηκε στις 19 Μαρτίου 1986 στα Χανιά) είναι διεθνής Ελληνίδα υδατοσφαιρίστρια που αγωνίζεται ως περιφερειακή στον Ολυμπιακό Πειραιώς.

Καριέρα
-------

Η Τριανταφυλλιά Μανωλιουδάκη βρίσκεται στον Ολυμπιακό Πειραιώς από το 2007. Με την ομάδα του Ολυμπιακού έχει κατακτήσει μέχρι στιγμής τέσσερα πρωταθλήματα Ελλάδος (2009, 2011, 2014, 2015), ένα πρωτάθλημα Ευρώπης (2015) και ένα Κύπελλο Κυπελλούχων Len Trophy (2014). Η κατάκτηση του Len Trophy ήταν μια ιδιαίτερη στιγμή για τον ερυθρόλευκο σύλλογο καθώς αποτελούσε το πρώτο διεθνές τρόπαιο που κατακτούσε η ομάδα από την ίδρυσή της και μέχρι εκείνη τη στιγμή.

Η Τριανταφυλλιά Μανωλιουδάκη παραμένει στην ομάδα του Πειραιά μέχρι και σήμερα.

Διεθνείς συμμετοχές
-------------------

Η Τριανταφυλλιά Μανωλιουδάκη είναι διεθνής με την εθνική ομάδα υδατοσφαίρισης της Ελλάδας με την οποία έχει πραγματοποιήσει αρκετές συμμετοχές. Μάλιστα, το 2011 κατέκτησε με την Εθνική Ελλάδος το χρυσό μετάλλιο στο παγκόσμιο πρωτάθλημα υδατοσφαίρισης της Σανγκάης.

Τίτλοι
------

* 8 Πρωταθλήματα Ελλάδας: 2009, 2011, 2014, 2015, 2016, 2017, 2018, 2019
* 1 Πρωτάθλημα Ευρώπης: 2015
* 1 Κύπελλο Κυπελλούχων LEN Trophy: 2014
* 1 Κύπελλο Ελλάδας: 2018

Πηγές
-----

* Το προφίλ της Μανωλιουδάκη στο gavros.gr
* Συνέντευξη της Τριανταφυλλιώς Μανωλιουδάκη στο flashnews.gr Αρχειοθετήθηκε 2014-08-19 στο Wayback Machine.
Η πλατεία Βίτενμπεργκ το 1904
Η **πλατεία Βίτενμπεργκ** (*Wittenbergplatz*, *Βίτενμπεργκπλατς*, η οποία έχει ονομαστεί από την ομώνυμη πόλη) βρίσκεται στο δυτικό Βερολίνο της Γερμανίας, στο δημοτικό διαμέρισμα Σόνεμπεργκ κοντά στα σύνορα με το Σαρλότενμπουργκ.

Σχεδιάστηκε ανάμεσα στο 1889 έως το 1892 και πήρε την ονομασία της από την άλωση της πόλης του Βίτενμπεργκ από τα ρωσικά στρατεύματα τα οποία τελούσαν υπό τις οδηγίες του στρατηγού Bogislav Friedrich Emanuel von Tauentzien (14 Φεβρουαρίου 1814) στον Πόλεμο της Συμμαχίας των Έξι.

Η πλατεία βρίσκεται στο ανατολικό τέρμα της Tauentzienstraße, η οποία είναι μια κεντρική εμπορική οδός που ενώνεται με την Βίτενμπεργκπλατς. Το Kaufhaus des Westens (KaDeWe), το οποίο σήμερα αποτελεί ένα από τα μεγαλύτερα εμπορικά κέντρα της ηπειρωτικής Ευρώπης, άνοιξε το 1907 και βρίσκεται στη γωνία της Wittenbergplatz και Tauentzienstraße. Η βόρεια πλευρά της πλατείας φιλοξενεί υπαίθριες αγορές τέσσερις φορές την εβδομάδα. Στο κέντρο της πλατείας υπάρχει η εντυπωσιακή είσοδος του σταθμού του τρένου Wittenbergplatz U-Bahn station η οποία είχε σχεδιαστεί από τον Άλφρεντ Γκρενάντερ το 1912.

Στην πλατεία το 1997 εκτέθηκε το γλυπτό TEL-NEANT μπροστά από το κτίριο του Ελληνικού Ιδρύματος Πολιτισμού, του Έλληνα γλύπτη Γιώργου Ζογγολόπουλου, με ύψος 16 μέτρα από ανοξείδωτο χάλυβα.

Παραπομπές
----------

1. ↑  82173.
2. ↑  «Wittenbergplatz Straßen Berlin Kurfürstendamm». *www.kurfuerstendamm.de*. Ανακτήθηκε στις 18 Νοεμβρίου 2018.
Ο **Φέρντιναντ Βέρμπα** (*λατινικό αλφάβητο: Ferdinand Vrba*) (Μπρατισλάβα, Τσεχοσλοβακία, 27 Ιουνίου 1922 - Βιέννη, Αυστρία, 8 Νοεμβρίου 1991), ήταν Τσεχοσλοβάκος πρωταθλητής και προπονητής της αντισφαίρισης.

Ήδη στην ηλικία των δεκαεπτά είχε την πρώτη του επιτυχία να παίξει στον τελικό του πρωταθλήματος Σλοβακίας, έπαιζε για το σύλλογο τον Ζελέσνισταρ Μπρατισλάβας. Ένα χρόνο αργότερα, το 1941, κέρδισε το πρώτο πρωτάθλημα της Σλοβακίας, έγινε πρωταθλητής ακόμα το 1942 στο απλό και το 1942, 1950, 1955 στο διπλό. Κατά τη διάρκεια του Δευτέρου παγκοσμίου πολέμου, εκπροσωπούσε σε διεθνείς αγώνες τη Σλοβακία έως το 1945 και την αποκατάσταση της χώρας. Έπαιξε δύο φορές με την Τσεχοσλοβακία στο κύπελλο Ντέιβις, το 1947 και το 1948. Έπαιξε 4 αγώνες στο απλό με ρεκόρ 3 νίκες και 1 ήττα.

Φιναλίστ το 1945 στο πρωτάθλημα της Βουδαπέστης, το 1946 συμμετείχε στο απλό του Γουίμπλεντον και το 1946-1948 στο Ρολάν Γκαρός. Στο εθνικό πρωτάθλημα της Σλοβακίας ήταν δεύτερος το 1947, ενώ έχει φτάσει μέχρι τα ημιτελικά του πρωταθλήματος Τσεχοσλοβακίας το 1955.

Μετά το τέλος παίζοντας της καριέρα του, εργάστηκε ως προπονητής και στα τέλη της δεκαετίας του '60 πήγε στην Αυστρία, όπου και έζησε μέχρι το θάνατό του το 1991. Είναι μέλος του Tennis Hall of Fame της Σλοβακίας.

Παραπομπές
----------

1. 1 2 3 4  «Ferdinand Vrba - Tennis Archives». Αρχειοθετήθηκε από το πρωτότυπο στις 4 Απριλίου 2016. Ανακτήθηκε στις 24 Σεπτεμβρίου 2017.

Πηγές
-----

* (Σλοβακικά)Slovenský tenisový svaz - Ferdinand Vrba
* Lichner, I. et al.(1985): *Malá encyklopedie tenisu*. Olympia, Praha, s. 324